b'\n_START_ARTICLE_\nV\xc3\xa1clav Havel Airport Prague\n_START_PARAGRAPH_\nV\xc3\xa1clav Havel Airport Prague, Prague V\xc3\xa1clav Havel Airport eller Prague Airport (IATA: PRG, ICAO: LKPR), tidligere Prague Ruzyn\xc4\x9b International Airport, er Prags internationale lufthavn og Tjekkiets st\xc3\xb8rste. Den ligger blot 10 km fra byens centrum og er hjemsted for Czech Airlines._NEWLINE_V\xc3\xa1clav Havel Airport Prague \xc3\xa5bnede 5. april 1937 og var i 2007 n\xc3\xa5et op p\xc3\xa5 et passagertal p\xc3\xa5 12,4 millioner. Der er to aktive landingsbaner og en lukket, mens en ny er p\xc3\xa5begyndt til planlagt ibrugtagning 2010. Der er fire terminaler: Nord 1 og 2 samt Syd 1 og 2. Nord-terminalerne bruges til almindelig rutetrafik, mens Syd-terminalerne bruges til specialtrafik (f.eks. VIP- og officielle bes\xc3\xb8g samt chartertrafik).'